Les Contes sauvages

[náhľad|[Nathalie Bayehlavná rozprávačka v dokumente]]

***Les Contes sauvages*** je francúzsky dokumentárny film z roku 1993, ktorý režíroval Gérald Calderon a Jean-Charles Cuttoli. V ôsmich častiach film dokumentuje príbehy rôznych zvierat na rozličných miestach. Inštrumentálne skladby k dielu zložil hudobník a spevák Pierre Bachelet. Scenár k dokumentu napísali Gérald Calderon a Véronique Cayla. Projekt produkoval Jean Mylonas a francúzska produkčná spoločnosť Miroirs.

Snímka bola uvedená na filmovom festivale v Cannes v roku 1992. Jednotlivé príbehy sú v deji rozprávané hlasom herečky Nathalie Baye. Tento film je zároveň poctou Frédéricovi Rossifovi (ktorý zomrel v roku 1990), legendárnemu režisérovi filmov o divokej prírode.

## Dej
Dokument zachytáva dramatické strety zvierat v divočine – od lovu leopardov až po balet plameniakov. V neúprosnom svete divých zvierat je súcit neznámy, silné a zdatné živočíchy požierajú slabých a bezbranných jedincov. Toto sú niektoré z hrozných a divokých príbehov zhromaždených a opísaných v tomto filme. Dokument obsahuje aj príbehy čistej krásy a poetickosti prírody. Všetky tieto zvieratá žijú na slobode na niekoľkých miliónoch kilometrov štvorcových, ktoré sa tiahnu od severu k juhu Ruska, v púšťach alebo v arktickom prostredí či obrovských prírodných rezerváciách, kde sú vzácne zachované druhy ohrozené vyhynutím.

## Časti
Jednotlivými kapitolami sú:

# La terre des volcans (dosl. Krajina sopiek)
# La presqu'il du Kamtchaka (dosl. Kamčakský polostrov)
# Soleil d'hiver (dosl. Zimné slnko)
# Le vent Siberien (dosl. Sibírsky vietor)
# Le delta de la volga (dosl. Delta Volgy)
# La caspienne volière de Russie (dosl. Kaspická voliéra)
# Les steppes du Kazakhstan (dosl. Stepi Kazachstanu)
# Grand désert d'Asie centrale (dosl. Veľká púšť Strednej Ázie)

## Filmový štáb
Filmový štáb tvorili:

* RéžiaGérald Calderon, Jean-Charles Cuttoli
** Asistenti režiséraIsabelle Simeoni, Olga Zakharova
* ScenárGérald Calderon, Véronique Cayla
* ProdukciaJean Mylonas
** Vedúci výrobyTony Aboyantz, Alexandre Pestov
* HudbaPierre Bachelet
** AranžmányBernard Levitte
* KameraDaniel Barrau
* StrihDominique Cazeneuve
* ZvukRenato Girometta, Philippe Gauthier, Jean Umansky
* Autor komentáraFrançoise Giroud
** HlasNathalie Baye
* FotografClaude Parisot
* Tlačový atašéNicole Liss

## Technické parametre
Technický list pojmov:

* Originálny / francúzsky názovLes Contes sauvages
* Rok uvedenia1993
* Premiéra3. február (Francúzsko)
* Dĺžka85 min. (celovečerný film)
** Dĺžka filmového pásu2177 m
* Žánerdokumentárny (prírodný)
* Krajina pôvoduFrancúzsko
* Číslo víza75 742
* Dátum uvedenia víza6. január 1993
* Rok výroby1991, 1992
* Počet vstupov divákov v kinách vo Francúzsku28 128
* Veková prístupnosťvšetky publiká (Francúzsko)
* Typ filmufarebný, natáčaný na 35 mm film (filmový pás)
* Zvukový formátMono
* Produkčná spoločnosťMiroirs
* Distribučná spoločnosťAFMD
* Export a medzinárodný predajLes Films 26

## Predprodukcia
Hlavnými režisérmi projektu boli Gérald Calderon a Jean-Charles Cuttoli, ktorí v minulosti režírovali viacero dokumentov. Filmári sa rozhodli oživiť pamiatku dokumentaristu Frédérica Rossifa prepracovaním jeho posledného projektu o divokej prírode. Po smrti Rossifa sa dokončenia dokumentu ujalo filmárske duo.

## Produkcia
Natáčanie záberov dokumentu začalo v júli 1991. Filmový štáb nakrúcal na viacerých lokalitách, medzi ktorými bolo aj Rusko.

## Postprodukcia

### Hudba
[náhľad|244x244pixelů|[Pierre Bachelet – hlavný hudobný skladateľ]]

Hlavným hudobným skladateľom všetkých skladieb bol Pierre Bachelet. Celkovo pre film vzniklo 10 kompozícii o spoločnej minutáži vyše 47 minút. Štúdiový album bol vydaný spoločnosťou Papa Bravo v roku 1992. Tvorba albumu bola nahrávaná a mixovaná v Studio Crystal vo Francúzsku. Album bol distribuovaný spoločnosťami AVREP a BMG France.

#### Spolupracovníci
* HudbaPierre Bachelet
* Aranžmány, klávesyBernard Levitte
* Umelecké zložkaAndrew Di Rosa, M&K
* 
* Nahrávanie, mixAndré Harwood

## Distribúcia
Do kín bol film vo Francúzsku uvedený 3. februára 1993. V Paríži bol film distribuovaný v 8 kinách po dobu 4 týždňov, počas ktorých ho navštívilo 9 048 divákov z čoho 5 479 osôb bolo za prvý týždeň. Celková návštevnosť snímky vo Francúzsku bola 28 128 ľudí.

Les Contes sauvages bol uvedený aj v Belgicku, Kanade a Švajčiarsku.

### Cannes
V rámci uvedenia na 45. ročníku festivalu Cannes bol dokument nominovaný na cenu SACD Prize.

## Poznámky

## Referencie

## Pozri aj
* *[[Zvieratá (dokument)|Zvieratá]]* (1965)dokument
* *[[Le Territoire des autres]]* (1970)dokument
* *[[La Fête sauvage]]* (1976)dokument
* *[[Divoká a krásná]]* (1984)dokument
* *[[Putovanie vtákov]]* (2001)dokument
* *[[Zamilované zvieratá]]* (2007)dokument

## Externé odkazy
* 
* 

* 
* 

Kategória:Filmy podľa názvu
Kategória:Filmy z 1993
Kategória:Francúzske dokumentárne filmy
Kategória:Filmy o zvieratách
Kategória:Filmy s hudbou Pierra Bacheleta